**КЫРГЫЗ РЕСПУБЛИКАСЫНЫН ЖОГОРКУ СОТУНУН ПЛЕНУМУНУН ТОКТОМУ**

2023-жылдын 2-июну Бишкек шаары

№ **14**

**Кыргыз Республикасынын Жогорку сотунда жана жергиликтүү сотторунда иш кагаздарын жүргүзүү боюнча Нускамага өзгөртүүлөрдү киргизүү жөнүндө**

Кыргыз Республикасынын жергиликтүү сотторунда бирдиктүү практиканы жана так статистиканы орнотуу, Кыргыз Республикасынын Жогорку сотунун Пленумунун 2022-жылдын 28-июлундагы № 14 токтому менен бекитилген Кыргыз Республикасынын Жогорку сотунда жана жергиликтүү сотторунда иш кагаздарын жүргүзүү боюнча Нускаманы Кыргыз Республикасынын кылмыш-жаза мыйзамдарына киргизилген өзгөртүүлөргө ылайык келтирүү максатында, “Кыргыз Республикасынын Жогорку соту жана жергиликтүү соттор жөнүндө” Кыргыз Республикасынын конституциялык Мыйзамынын 18-беренесинин 3-пунктун жетекчиликке алып, Кыргыз Республикасынын Жогорку сотунун Пленуму токтом кылат:

1.Кыргыз Республикасынын Жогорку сотунун Пленумунун 2022-жылдын 28-июлундагы № 14 токтому менен бекитилген Кыргыз Республикасынын Жогорку сотунда жана жергиликтүү сотторунда иш кагаздарын жүргүзүү боюнча Нускамага (мындан ары – Нускама) төмөнкү өзгөртүүлөр киргизилсин:

1) Нускаманын бардык тексти боюнча жана 1-пунктундагы “Кыргыз Республикасынын Жоруктар жөнүндө кодексине (мындан ары – КР ЖжК)”, “КР ЖжК” деген сөздөр жана тиешелүү кыскартылган сөздөр алып салынсын;

2) 62-пункттун экинчи абзацы төмөнкүдөй редакцияда баяндалсын:

“Соттук актысы жокко чыгарылгандан кийин жаңы кароого кайтарылган соттук иштерге, кайрадан каттоо жүргүзүлбөйт жана жаңы каттоо номерлери берилбейт.”;

3) ушул Нускама төмөнкүдөй редакциядагы 62-1-пункт менен толукталсын:

“62-1. Ишти жаңы соттук териштирүүгө өткөрүп берүү үчүн аларды жогору турган инстанциядан кабыл алып, тиешелүү бөлүштүрүүгө өткөрүп берүү зарыл.

Кийинки календарлык жылга өткөндө соттук иштерге жана материалдарга кайрадан нумерация жүргүзүлбөйт, бардык иштер «Сот» АМС системада мурда каттоодон өткөн номерлери менен калышат.”;

4) Нускаманын бардык тексти боюнча жана 151-пункттун 1-пунктчасында “бузуулар жөнүндөгү иштер боюнча” деген сөздөр алып салынсын;

5) ушул Нускама төмөнкүдөй редакциядагы 167-1-пункт менен толукталсын:

“167-1. "Жашыруун" грифи бар иштерди АМСде катоодо, АМСге төмөнкү маалымат киргизилиши зарыл: иштин номери, айыпталуучунун аты-жөнү же псевдоними, кароонун натыйжалары жана акыркы соттук актысы (акттын шаблону гана жүктөлөт).”;

6) 170-пункт төмөнкүдөй редакцияда баяндалсын:

“170. Соттук иштер боюнча ЭСК өзүнчө картотекалык үкөктөрдө сакталышат.”;

7) 176-пунктта:

а) биринчи-үчүнчү абзацтары алып салынсын;

б) төмөнкү мазмундагы биринчи жана экинчи абзацтар менен толукталсын:

“176. Тосмо доо арыздар келип түшкөндө, аларды каттоо баштапкы доо арыздарды каттоонун эрежелерине ылайык жүргүзүлөт, башкача айтканда кеңсе аркылуу жаңы каттоо номери берилип жана негизги ишке байланыштырылып, аны карап жаткан судьяга берилет, “ТД" деген тамгалык белги көрсөтүү менен.

Катчы тарабынан эсептик карточканын тийиштүү талаачасында белги коюлат, мисалы: Б 4/564 - ТД, 22.05.2021-ж.”;

8) 180-пунктта:

а) расмий тилинде биринчи абзацындагы “делам” деген сөз “им” деген сөзгө алмаштырылсын;

б) үчүнчү жана төртүнчү абзацтар төмөнкүдөй редакцияда баяндалсын:

“Соттук актылар жокко чыккандан кийин жаңы кароого кайтарылган соттук иштер жана материалдар: сырттан чыгарылган чечим жокко чыгарылганда, иш боюнча өндүрүш жандандырылгандан кийин алдын ала териштирүү органдарынан келип түшкөн буйруктар же кылмыш иштери, соттун токтому боюнча кошумча тергөө аракеттерин жүргүзгөндөн кийин, кароосуз калтыруу жөнүндө аныктаманын жокко чыгарылгандан кийинки иштер, системада мурдагы каттоо учурунда берилген номерлери менен калтырылат.

Чечимди жаңы ачылган жагдайлар же жаңы пайда болгон жагдайлар боюнча кайра кароо жөнүндөгү арыздар соттук материалдар катары катталат жана бул арызды сот тарабынан канааттандырылып, КР ЖПК 379-бер. тартипте соттун чечими жокко чыгарылгандыгы жөнүндө аныктама чыгарылгандан кийин гана, жаңы номерди ыйгаруу менен жаңы эсептик документти түзүү менен кайталанып катталууга жатат.”;

в) төмөнкү редакциядагы алтынчы абзац менен толукталсын:

“Сырттан чыгарылган соттун чечимдерин жокко чыгаруу, доону кароосуз калтыруу жөнүндө аныктамаларды жокко чыгаруу, соттун буйругун жокко чыгаруу жөнүндө каршы пикирлер жарандык иштер боюнча доо арыздар материалды негизги ишке байланыштыруу жана автоматтык бөлүштүрүүгө өткөрүү менен (ИАБ) “Ар кандай” категориясында СГ материал катары катталат.”.

9) 191-пунктта:

а) экинчи сүйлөм төмөнкүдөй редакцияда баяндалсын:

“Сот аппаратынын кызматкерлери көрсөтүлгөн аракеттерди жүргүзгөндүгү жөнүндө телефонограмма түзөт, ал иштин материалдарына тиркелет.”;

б) төмөнкүдөй редакциядагы экинчи-сегизинчи абзацтар менен толукталсын:

“Электрондук жана СМС-маалыматтар менен кабардар кылуу тараптар (же ишеним кат боюнча өкүлдөрү) тарабынан берилген электрондук адрес же мобилдик телефонго электрондук жана (же) СМС-билдирүү жөнөтүү аркылуу алардын макулдугу менен гана жүргүзүлөт, ал боюнча ушул Инструкциянын 34-формадагы тил катка кол тамга коюлат жана иштеги материалдарга тиркелет.

Доо арыз доогер же анын өкүлү аркылуу жеке тапшырылган учурда, электрондук жана (же) СМС-билдирүү аркылуу кабардар кылуу макулдугу жөнүндө тил кат сот аппаратынын кызматкерлери тарабынан алынат, ал эми доо арыз почта байланыш кызматы аркылуу жиберилген учурда – судья тарабынан алдын ала сот жыйналышында алынат.

Алдын ала сот жыйналышында электрондук жана (же) СМС-билдирүү аркылуу кабардар кылуу боюнча макулдугу судья тарабынан жоопкер жана башка жактардан дагы алынат.

Алдын ала сот жыйналышына тараптар келбей калган учурда, аларды электрондук жана (же) СМС-билдирүү аркылуу кабардар кылуу боюнча макулдугу судья тарабынан сот жыйналышында алынат.

Электрондук жана (же) СМС-билдирүү аркылуу кабардар кылуу тиешелүү соттун электрондук адресинен жана (же) тиешелүү соттун атына каттоодон өткөн мобилдик телефонунун номеринен, же АИСтен жүргүзүлөт.

Иштин материалдарында тиешелүү тил кат болбогон учурда, кабардар кылуу ушул Инструкциянын 192-пунктунда белгиленген тартипте жүргүзүлөт.

Эскертүү: электрондук СМС-билдирүүлөрүндөгү символдордун жалпы саны 178-символдон ашпоо керек жана ушул Инструкциянын 35-формада түзүлүүгө жатат. Электрондук СМС-билдирүүлөр алуучуларга бир СМС-билдирүү менен жеткирилүүгө жатат.”;

10) 222-пункттун экинчи абзацы төмөнкүдөй редакцияда баяндалсын:

“Сот отурумуна катышпаган ишке катышуучу жактарга соттун чечиминин көчүрмөсү жарандык жана экономикалык, административдик иштер иштер боюнча чечим жарыяланган күндөн тартып 5 (беш) күндөн кечиктирилбестен, тапшырылгандыгы жөнүндө кайра билдирилүүчү заказдык кат менен жиберилет (КР ЖПК 214-бер., КР АПК 176-бер.).”;

11)296-пункт төмөнкүдөй редакцияда баяндалсын:

“296. Соттук актылар жокко чыгарылгандан кийин жаңы кароого кайтарылган соттук иштер кеңсе кызматкери тарабынан кайрадан каттоого жатпайт жана жаңы каттоо номерлери берилбейт.

Кийинки календарлык жылга өтүп жатканда, соттук иштер жана материалдар кайтадан нумерация болбойт, бардык иштер системада мурдагы каттоодо берилген номерлери менен калышат.”;

12) 298-пунктта:

а) биринчи абзацындагы “сот отурумунун катчысы” деген сөздөр “сот аппаратынын кызматкери” деген сөздөргө алмаштырылсын;

б) төмөнкүдөй мазмундагы экинчи абзац менен толукталсын:

“Тараптарды электрондук жана (же) СМС-билдирүү аркылуу кабардар кылуу ушул Инструкциянын 191-пунктунда каралган тартипте жүргүзүлөт.”;

13) 311-пункт төмөнкүдөй редакцияда баяндалсын:

“311. Даттанууну (сунуштаманы) өндүрүшкө кабыл алуу жөнүндө сот актысы чыгарылган учурда даттанууну (сунуштаманы) кароо үчүн сот отурумунун белгиленген күнү, убактысы жана орду жөнүндө соттун аппаратынын кызматкери кийинки жумушчу күндөн кечиктирбестен ишке катышуучу жактарга билдирүү жөнөтөт, ал эми экономикалык жана административдик иштер боюнча, эгерде процесстик мыйзамда башкача каралбаса, даттанууну өндүрүшкө кабыл алуу жана ишти соттук териштирүүгө дайындоо жөнүндө аныктаманы тапшырылгандыгын билдирүү менен заказдык почта же башка байланыш каражаттары аркылуу жөнөтөт.

Тараптарды электрондук жана (же) СМС-билдирүү аркылуу кабардар кылуу ушул Инструкциянын 191-пунктунда каралган тартипте жүргүзүлөт.”;

14) 321-пунктта:

а) төмөнкүдөй мазмундагы үчүнчү абзац киргизилсин:

“МП” - сотко чейинки өндүрүш тартибинде, бөгөт коюу чарасын колдонууда каралган соттук материал;”;

б) үчүнчү абзац төмөнкүдөй редакцияда баяндалсын:

"СУ" - кылмыш сот өндүрүшүнүн тартибинде, анын ичинде бөгөт коюу чарасын колдонуунун мөөнөтүн узартуу же өзгөртүү же мурда издөө жарыяланган адамдарга карата камакта кармоонун мөөнөтүн белгилөө учурлары боюнча каралган соттук материал;”;

в) төмөнкүдөй мазмундагы онунчу - он экинчи абзацтар менен толукталсын:

“СУ жана МП материалдар келип түшкөндө, каттоочууга ушул материалдарды АМСде катоодон өткөрүү, ИАБга жөнөтүү жана ИАБдын тиешелүү кнопкасын басып, тергөө судьяларга бөлүштүрүүгө киргизүү зарыл.

Дем алыш жана жумуштан тышкары күндөрү тергөө судьяларга системада каттоону өз алдынча жүргүзүү жана ИАБды жогоруда көрсөтүлгөн ырааттуулукта ишке киргизүү керек.

КР УБжК боюнча материалдар келип түшкөндө, каттоочууга ушул материалдарды АМСде каттоодон өткөрүп жана судьяларга бөлүштүрүү үчүн дароо ИАБга жөнөтүү зарыл.”;

15) 326-пунктта:

а) төмөнкүдөй мазмундагы биринчи абзац менен толукталсын:

“326. Өтүнүчтүн негиздүүлүгүн ырастоочу документтерди тиркөө менен бөгөт коюу чараларын колдонуу жөнүндө өтүнүчтү козгоо тууралуу токтомдор келип түшкөндө, ал соттун кеңсеси тарабынан МП материал катары, ал эми бөгөт коюу чарасын колдонуунун мөөнөтүн узартуу же өзгөртүү, же мурда издөө жарыяланган адамдарга карата камакта кармоонун мөөнөтүн белгилөө учурларда СУ материал катары катталат.”;

б) төртүнчү абзац төмөнкүдөй редакцияда баяндалсын:

“Апелляциялык инстанциядан материалдар келип түшкөндөн кийин алар кылмыш ишинин материалдарына иштин документтеринин тизимине тийиштүү киргизүүлөр менен тиркелет.”;

16) 350-пункттун үчүнчү абзацы алып салынсын.

17) ушул Инструкциянын 1-тиркемеси төмөнкүдөй редакциядагы 34 жана 35-формалар менен толукталсын:

“Форма 34

ТИЛ КАТ

Мен, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,жылга чейин күчүндө болгон ишеним кат аркылуу кызыкчылыктарын көздөгөн өкүлү

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ иш боюнча соттук териштирүүгө даярдоо, соттук жыйналыштар боюнча, анын ичинде биринчи, апелляциялык, кассациялык инстанциялардагы соттогу билдирүүлөрдү электрондук түрдө:

менин мобилдик телефонумдун \_\_\_\_\_\_\_\_\_\_\_\_\_\_ номерине SMS-билдирүү менен; электрондук почтамдын \_\_\_\_\_\_\_\_\_\_\_\_\_\_ дарегине E-Mail-кат менен мага жөнөтүлүшүнө макулмун.

SMS-билдирүүлөрдү күн сайын карап турууну, аталган электрондук почтанын кутусун текшерүүнү жана каттарды окууну милдеттенем.

Аталган мобилдик телефондун номерине же электрондук почтанын кутусуна электрондук билдирүү келгенден тартып, иш боюнча мен кабарландым деп эсептелем.

Менин мобилдик телефонумдун номерин же электрондук почтамдын дарегин өзгөрткөн учурда, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сотуна жазуу түрүндө билдирем.

SMS-билдирүүнүн (E-Mail-каттын) мазмуну түшүнүксүз болгон учурда, тиешелүү соттун кабылдамасына алынган билдирүүнүн мазмунун такташ максатында кайра чалууга милдеттенем.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(датасы) (кол тамга)

Форма 35

БИЛДИРҮҮ

№ \_\_\_\_\_\_\_\_\_\_\_\_\_\_\_\_\_\_\_\_\_(иш номери боюнча)

Урматтуу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Ф.А.Ж.), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сот (соттун аталышы)

Сизди \_\_\_\_\_\_ \_\_\_\_\_ \_\_\_\_\_\_\_\_(датасына) \_\_\_\_\_\_\_\_\_\_(убактысына)

№ \_\_\_\_\_\_ (кабинеттин же залдын номери) соттук жыйналышка чакырат.”.

2. Токтом Кыргыз Республикасынын Жогорку сотунун Регламентинде белгиленген тартипте кабыл алынган учурдан тартып күчүнө кирет.

**Кыргыз Республикасынын**

**Жогорку сотунун төрагасынын м.а. Н. Мусаев**

**Пленумдун катчысы,**

**Кыргыз Республикасынын**

**Жогорку сотунун судьясы Т. Чаргынова**